אל אטלס

אלווין אוסטין "אל" אטלְס הבן (באנגלית: .Alvin Austin "Al" Attles Jr; 7 בנובמבר 1936 – 20 באוגוסט 2024) היה כדורסלן ומאמן אמריקאי. שיחק בקבוצת פילדלפיה/סן פרנסיסקו ווריורס מליגת ה-NBA בין השנים 1960–1971, אימן אותה בין השנים 1969–1983, ושימש כג'נרל מנג'ר שלה בין השנים 1976–1986. בעונת  הוביל את הווריורס לזכייה באליפות ה-NBA, כמאמן הקבוצה.

בפברואר 1977 הפרישו הווריורס את גופייתו של אטלס, עם המספר "16". בספטמבר 2019 הוצג בהיכל התהילה של הכדורסל.

ב-20 באוגוסט 2024 נפטר אטלס בגיל 87 בביתו באיסט ביי.

קריירת משחק
לאחר שלמד ארבע שנים באוניברסיטת המדינה של קרוליינה הצפונית A&T, נלקח אטלס בבחירה ה-39 של דראפט ה-NBA 1960, על ידי פילדלפיה ווריורס. במהלך עונתו השנייה בפילדלפיה השתתף ב"משחק 100 הנקודות של וילט צ'מברלין", ואף היה הקלע השני של קבוצתו עם 17 נקודות, ללא אף החטאה מהשדה (8 מ-8). בעונת  סייע לווריורס להעפיל לגמר ה-NBA, עם ממוצע של 10.9 נקודות למשחק, אך קבוצתו הפסידה לבוסטון סלטיקס (1–4) אשר זכתה באליפות השישית ברציפות. בעונת  חזרו הווריורס למעמד הגמר, בו הפסידו לפילדלפיה 76' בתוצאה 2–4. בעונת  קלע אטלס 2.0 נקודות למשחק, ובסיומה פרש ממשחק, בגיל 34.

לאורך 11 עונותיו ב-NBA, כולן כשחקן הווריורס, רשם אטלס ממוצעים כוללים של 8.9 נקודות, 3.5 ריבאונדים ו-3.5 אסיסטים למשחק.

קריירת אימון
במהלך עונת  מונה למאמן הווריורס, בעודו שחקן הקבוצה. בעונת  הוליך את הווריורס לזכייתם השלישית אי פעם באליפות ה-NBA, הודות ליכולת מצוינת של שחקן הקבוצה ריק בארי בסדרת הגמר מול וושינגטון בולטס. בכך היה אטלס המאמן האפרו-אמריקאי השני בתולדות ה-NBA שזוכה באליפות, אחרי ביל ראסל. בעונות  ו- לא הצליחה גולדן סטייט לשחזר את העפלתה לגמר ה-NBA, וב-6 העונות הבאות תחת אטלס לא השתתפה כלל בפלייאוף. בסיום עונת  התפטר אטלס מאימון הקבוצה, ומאז לא חזר לאמן. מאזנו הכולל ב-14 עונותיו כמאמן הווריורס עומד על 557 ניצחונות ו-518 הפסדים (51.8%) בעונה הסדירה, ו-31 ניצחונות ו-30 הפסדים (50.8%) בפלייאוף.

קריירה כג'נרל מנג'ר
שמאל|ממוזער|283px|אטלס במהלך חגיגות האליפות של גולדן סטייט ווריורס, 2015
בקיץ 1976, לקראת עונתו השמינית כמאמן הקבוצה, מונה אטלס לג'נרל מנג'ר של גולדן סטייט, ונשאר בתפקיד זה עד סיום עונת . בין פעולותיו הבולטות כג'נרל מנג'ר:
 בדראפט 1976 צירף את רוברט פאריש בבחירה השמינית.
 בדראפט 1978 צירף את פרוויס שורט בבחירה החמישית.
 ביוני 1980 העביר את רוברט פאריש ובחירת דראפט עתידית (בה נלקח קווין מקהייל) לבוסטון סלטיקס בתמורה לשתי בחירות דראפט עתידיות.
 בדראפט 1980 צירף את ג'ו בארי קארול בבחירה הראשונה.
 באוגוסט 1980 העביר את פיל סמית' לסן דייגו קליפרס בתמורה ללויד פרי.
 בספטמבר 1980 העביר את ויין קופר ליוטה ג'אז בתמורה לברנרד קינג.
 באוקטובר 1982 העביר את ברנרד קינג לניו יורק ניקס בתמורה למייקל ריי ריצ'רדסון.
 בפברואר 1983 העביר את מייקל ריי ריצ'רדסון לניו ג'רזי נטס בתמורה לסליפי פלויד ומיקי ג'ונסון.
 בדראפט 1985 צירף את כריס מאלין בבחירה השביעית.

קישורים חיצוניים

הערות שוליים

קטגוריה:אמריקאים ילידי ניו ג'רזי
קטגוריה:ניוארק (ניו ג'רזי): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ניו ג'רזי: כדורסלנים
קטגוריה:בחירות דראפט של פילדלפיה ווריורס
קטגוריה:כדורסלני פילדלפיה ווריורס
קטגוריה:כדורסלני סן פרנסיסקו ווריורס
קטגוריה:מאמני כדורסל אמריקאים
קטגוריה:מאמני סן פרנסיסקו ווריורס
קטגוריה:מאמני גולדן סטייט ווריורס
קטגוריה:מנהלי קבוצות ב-NBA
קטגוריה:כדורסלנים ב-NBA שגופייתם הופרשה
קטגוריה:היכל התהילה של הכדורסל: תורמים
קטגוריה:מאמני משחק האולסטאר של ה-NBA
קטגוריה:בוגרי אוניברסיטת המדינה של קרוליינה הצפונית A&T
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1936
קטגוריה:אמריקאים שנפטרו ב-2024